CELEX: 62017TN0677
Language: da
Date: 2017-10-02 00:00:00
Title: Sag T-677/17: Sag anlagt den 2. oktober 2017 — ClientEarth mod Kommissionen

20.11.2017   
            
            
               DA
            
            
               Den Europæiske Unions Tidende
            
            
               C 392/38
            
         Sag anlagt den 2. oktober 2017 — ClientEarth mod Kommissionen
   (Sag T-677/17)
   (2017/C 392/48)
   Processprog: engelsk
   
      Parter
   
   
      Sagsøger: ClientEarth (London, Det Forenede Kongerige) (ved barrister A. Jones)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling, og sagsøgeren gives medhold.
            
         
               —
            
            
               Annullation af andet afsnit i artikel 1, stk. 3, litra a), i Kommissionens forordning (EU) 2017/1154 af 7. juni 2017 om ændring af forordning (EU) 2017/1151 om supplerende bestemmelser til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT 2017, L 175, s. 708).
            
         
               —
            
            
               Kommissionen tilpligtes at betale sagsomkostningerne.
            
         
               —
            
            
               Der træffes andre foranstaltninger, som findes påkrævet.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender
   
               1.
            
            
               Første anbringende om, at kravet om fortrolighed, som er fastsat i den anfægtede bestemmelse, er retsstridigt, idet det nødvendigvis udelukker offentlige myndigheder i EU-medlemsstaterne fra at offentliggøre oplysninger om emissioner til miljøet som svar på en anmodning fra en borger i strid med artikel 3 og 4 i direktivet om offentlig adgang til miljøoplysninger (1).
            
         
               2.
            
            
               Andet anbringende om, at kravet om streng fortrolighed, som er fastsat i den anfægtede bestemmelse, er retsstridigt, idet det nødvendigvis udelukker EU-institutioner og organer fra at offentliggøre oplysninger om emissioner til miljøet som svar på en anmodning fra en borger i strid med artikel 6 i Århus-konventionen (2) og artikel 2 i forordningen om aktindsigt (3).
            
         
               3.
            
            
               Tredje anbringende om, at Kommissionen ved at indføre en bestemmelse om streng fortrolighed har indført et væsentligt element, der går ud over anvendelsesområdet for supplerende foranstaltninger som omhandlet i artikel 5, stk. 3, og artikel 14, stk. 3, i forordning (EF) nr. 715/2007, hvilket ændrer virkningen af direktivet om offentlig adgang til miljøoplysninger, Århus-forordningen og forordningen om aktindsigt og fratager disse foranstaltninger deres effektive virkning.
            
         
               4.
            
            
               Fjerde anbringende om, at kravet om fortrolig behandling, der er fastsat i den anfægtede bestemmelse, tilsidesætter det generelle proportionalitetsprincip i EU-retten.
            
         
      (1)  Europa-Parlamentets og Rådets direktiv 2003/4/EF af 28.1.2003 om offentlig adgang til miljøoplysninger og om ophævelse af Rådets direktiv 90/313/EØF (EUT 2003, L 41, s. 26).
   
      (2)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13).
   
      (3)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).